УСЛОВИЯ

ЗА ПРОВЕЖДАНЕ НА ОТКРИТ КОНКУРС 

за предоставяне извършването на услугата: възлагане на добив на дървесина от отдел ”146”, подотдел “н”- обект № 3
I.ПРЕДМЕТ НА ОТКРИТИЯ КОНКУРС:
Възлагане извършването на добив на дървесина от отдел ”146”, подотдел “н”  от  Обект 3, с отдели и подотдели, количество и дървесен вид начална цена както следва:
	Обект № 
	 Отдел, Подотдел 
	Дървесен вид
	Категории дървесина

	
	
	
	ЕДРА
	СРЕДНА
	ДРЕБНА
	ДЪРВА
	ОБЩО

	
	
	
	куб.м.
	куб.м.
	куб.м.
	куб.м.
	куб.м.
	лв.

	1
	2
	3
	4
	5
	6
	7
	8
	9

	3
	146 н
	бб
	0.82м.куб.
	5.87 м.куб.


	0.14 м.куб.
	162.43м.куб.
	169.26
	4450.55


	
	Общ. Велинград
	 
	0,00
	0,00
	0,00
	0.00
	0.00
	0.00


II.ВРЕМЕ И МЯСТО НА ОТКРИТИЯ КОНКУРС:

Открития конкурс ще се проведе на 13.10.2016 г. от 10.00 часа, с място за провеждане: сградата на  Община Велинград,  малка заседателна зала.

 Втора дата за провеждане на Открития конкурс е определена за 10.00 часа на 19.10.2016г., с място за провеждане: сградата на  Община Велинград,  малка заседателна зала.

III.НАЧАЛНА ЦЕНА        
Стойността на обектите  с начални цени в лева е без ДДС както следва: 
	Обект № 
	 Начална цена в лв. без ДДС
	Количество в куб.м.

	1
	2
	

	3
	4450.55

	                    169.26


участниците не могат да правят валидни предложения с цени над посочената начална цена за обект. 
ІV. ВРЕМЕ И НАЧИН ЗА ОГЛЕД НА ОБЕКТА

Кандидатите могат да направят оглед на обекта, със собствен превоз, през всички работни дни, краен срок до 14.00 часа на 12.10.2016 г., за втора дата на открития конкурс - краен срок до 14.00 часа на 18.10.2016 г.,  вкл., след представяне на платежен документ за закупена конкурсна документация. Огледът се извършва в присъствие на представител от Община Велинград.
V.РЕГИСТРАЦИЯ НА КАНДИДАТИТЕ

Кандидатите за участие в открития конкурс се подават документи в деловодството на Община Велинград до 16.00 часа на 12.10.2016 г., за втора дата на открития конкурс - краен срок до 16.00 часа на 18.10.2016 г., чрез депозиране на запечатан непрозрачен плик-оферта, в който задължително се съдържат изискуемите от възложителя документи, като се записват в Регистър по реда на подаване на предложенията. Един кандидат има право да подаде оферти за повече от един обект, като за един обект кандидатът има право да подаде само едно ценово предложение.
VІ.ИЗИСКВАНИЯ КЪМ КАНДИДАТИТЕ
Кандидатите за изпълнение на услугата следва да бъдат Лицензирани в ИАГ София за осъществяване на дейностите, предмет на настоящата процедура - съгласно чл.241 от ЗГ.
  Кандидатите следва да представят и доказателства за наличие на необходимата техника и наети на трудов договор работници съгласно посочените в документацията бройки, както и трябва да отговарят на следните изисквания:
1.1Да имат качеството на търговци по смисъла на Търговския закон

1.2.Да притежават удостоверение за регистрация на кандидата в публичния регистър по чл.241 за съответната дейност.

1.3.да не са обявени в несъстоятелност и не са в производство по обявяване в несъстоятелност

1.4. да не се намира в ликвидация

1.5 да не е лишен от право да упражнява търговска дейност

1.6. да не е осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс
1.7. Да не е свързано лице по смисъла на § 1, т. 1 от допълнителната разпоредба на Закона за предотвратяване и установяване на конфликт на интереси (ЗПУКИ) с Кмета на Община Велинград.
1.8.Да не е сключил договор с лице по чл. 21 ЗПУКИ
1.9. До участие в открития конкурс се допускат само кандидати, които нямат парични задължения към държавата и към Община Велинград
1.10.Кандидатът да не използва подизпълнители при извършване на дейностите по възложената услуга. 
1.11.Кандидатът трябва да разполага със минимални технически възможности за изпълнение на поръчката, посочени в заповедта за откриване на конкурса.

             2. Изискванията по т. 1.5, 1.6, 1.7, 1.8 и 1.9 се отнасят и за управителите или за членовете на управителните органи на кандидатите, а в случай, че членове са юридически лица – за техните представители в съответния управителен орган.

             3. Обстоятелствата по т.1.3-т.1.10 се доказват с декларация по образец, а по т.1.1, т.1.2, 1.11. със съответните документи. 

Липсата на което и да е от тези условия следва да се приема като основание за недопускането на кандидата  до участие в процедурата. 

VІІ.НЕОБХОДИМИ ДОКУМЕНТИ ЗА УЧАСТИЕ
І. За да бъдат допуснати до участие в конкурса, кандидатите трябва да депозират в деловодството на Община Велинград запечатан непрозрачен плик-оферта, в който задължително се съдържат следните документи:

а/ Заявление по Образец -  приложение 1

б/ Банково бордеро или вносна бележка, или касов ордер за закупена документация – оригинал  или заверено от кандидата копие;
в/ Единен идентификационен код за лицата, регистрирани в Република България, или данни за търговската регистрация съгласно националното законодателство в случаите, когато кандидат в процедурата е чуждестранно лице;
г/ декларация от кандидата за съгласие с проекто–договор – приложение 6;

д/ декларация, че кандидатът:

- не е осъден с влязла в сила присъда, освен ако е реабилитиран, за престъпление по чл.194 - 217, 219 - 260, 301 - 307, 321 и 321а от Наказателния кодекс;

- не е обявен в несъстоятелност и не е в производство по несъстоятелност;

- не е в производство по ликвидация;

- не е свързано лице по смисъла на § 1, т. 1 от допълнителната разпоредба на Закона за предотвратяване и установяване на конфликт на интереси (ЗПУКИ) с Кмета на Община Велинград.
- не е сключил договор с лице по чл. 21 ЗПУКИ;

- не е лишен от право да упражнява търговска дейност; 

- няма парични задължения към държавата и към Община Велинград  – приложение 3
е/ удостоверение за регистрация на кандидата в публичния регистър по чл.241 за съответната дейност, с изключение на случаите по чл. 11, ал. 2 от „Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти” и Удостоверение за регистрация в публичният регистър по чл.235 от ЗГ, на наетото лице за упражняване на лесовъдска практика за дейността „планиране и организация на добива на дървесина”.

ж/ Декларация, че Кандидата няма да използва подизпълнители за обекта;

Кандидатът няма право да използва подизпълнители при извършване на дейностите по възложената услуга. – приложение 5
з/ документ за внесена гаранция за участие в процедурата - оригинал или заверено от кандидата копие;
и/ плик "Предлагана цена", който  съдържа приложение 4 – Оферта;
й/ Документи, доказващи техническите възможности за изпълнение на поръчката според изискуемия  брой, посочен в следната таблица за съответните обекти:
· актуална справка / срок на валидност 1 м. от датата на издаването й / за регистрирани трудови договори от НАП, в която фигурират като наети лицата, които ще осъществяват добива и извоза, в брой, посочен за съответния обект в таблицата по настоящата точка;

· заверени от кандидата копия на документи за правоспособност за работа с БМТ за броя работници, който е необходим, за да извършват добива. 

·       -  заверени от кандидата копия на документи за правоспособност  за работници, които   ще осъществяват извоза на дървесина чрез специализиран горски  трактор /ако възложителят е заложил такива изисквания за съответния обект в настоящата таблицата от тръжните условия/.
· Свидетелство за регистрация за собствени или наети /прилага се договор за наем/   бензиномоторни триони и документи за преминал преглед съобразно изискванията на чл. 2, ал. 5 от „Наредба № 20 от 27.05.2003г. за извършване на технически прегледи за проверка на техническата изправност на земеделската и горска техника и машините за земни работи” 

·  документи за  чипирани собствени или наети/прилага се договор за наем/   коне. 
· Свидетелство за регистрация и преминал технически преглед за собствен или нает /прилага се и договора за наем / специализиран горски трактор. / ако възложителят е заложил такива изисквания за съответния обект в настоящата таблицата от тръжните условия/.
· Документ за правоспособност за работа с въжена линия. / ако възложителят е заложил такива изисквания за съответния обект в настоящата таблицата от тръжните условия/.
· Документ за собствена или наета /прилага се и договора за наем / въжена линия  и документ за преминал технически преглед /ако възложителят е заложил такива изисквания за съответния обект в настоящата таблицата от тръжните условия/.
	Обект 
	Бр. работници, които ще осъществяват добива


	Бр. Работници, които ще осъществяват извоза


	· Бр. бензино-моторни триони


	Бр. коне
	Бр. трактор
	Бр. Работници, които   ще осъществяват извоза на дървесина чрез специализиран горски  трактор.


	Бр. Работници, които   ще осъществяват извоза на дървесина чрез въжена линия


	Въжена линия

	3
	4
	3
	2
	3
	
	
	
	


ЗАБЕЛЕЖКА :Кандидатите имат право да заявяват желание за участие за един или два обекта.

Когато се кандидатства за повече от един обект, представянето на документи, доказващи техническите възможности на кандидата, отговарящи на по- високите изисквания на Възложителя за обекта се приема, че отговаря на изискванията за останалия обект, за които Възложителят е поставил по-ниски изисквания.

Офертата се подава в запечатан непрозрачен плик от кандидата или от упълномощен от него представител. Върху плика се посочват името на кандидата, номер на обекта, адрес за кореспонденция, телефон и електронен адрес и по възможност - факс . Срока на валидност на офертата следва да бъде не по-кратък от 60 календарни дни от насрочената първа дата за провеждане на процедурата.

 В плика се поставят документите, изисквани от възложителя съгласно точка 5 от заповедта за откриване на процедурата, както и отделен/и  -/според броя на позициите за които се кандидатства/ запечатан/и непрозрачен/и плик/ове с надпис "Предлагана цена", наименованието на кандидата и обекта, за който той подава оферта. Пликът "Предлагана цена" съдържа попълнено и подписано ценовото предложение на кандидата за отделния обект.

к/ друга информация или документи, когато такива се изискват в заповедта за откриване на процедурата или в условията за провеждането й.
VIII.ДЕПОЗИРАНЕ И РЕД ЗА РАЗГЛЕЖДАНЕ НА ОФЕРТИТЕ

        Офертата се подава в запечатан непрозрачен плик от кандидата или от упълномощен от него представител. Върху плика се посочват името на кандидата, номер на обекта/ позицията, адрес за кореспонденция, телефон, електронен адрес и по възможност - факс . Срока на валидност на офертата следва да бъде не по кратък от 60 календарни дни от насрочената първа дата за провеждане на процедурата. 

След изтичане на срока за подаване на оферти за участие на кандидатите, упълномощеното длъжностно лице, приело документите, представя извлечение от регистъра, ведно с подадените документи, на председателя на комисията; 

Комисията започва работа в определените със заповедта за откриване на конкурса ден и час. 

След запознаването със списъка на офертите и кандидатите, членовете на комисията подписват декларация по реда на чл.21,ал.6 от Наредбата. Председателят открива процедурата и пристъпва към проверка на присъствието на кандидатите за участие в процедурата, респ. техните упълномощени представители и проверява тяхната самоличност и представителна власт. 

Когато при започване на конкурса не присъства представител на кандидат, подал оферта за участие, комисията отстранява кандидата от по-нататъшно участие в конкурса, без да отваря плика с офертата му. 

Комисията отваря офертите по реда на тяхното постъпване, съгласно регистъра на подадените оферти. 

Офертите се разглеждат и проверяват за съответствие с изискванията, заложени в заповедта за откриване на процедурата, настоящата документация и Наредбата. 

За попълнените и декларирани данни в офертите, комисията може да извършва проверка, като използва всички източници и публични регистри, които са й достъпни. 

След разглеждане и проверка за наличие на всички изискуеми документи, представени в офертите, комисията взема решение за допускане до по нататъшно участие на кандидатите в процедурата.
IX.КРИТЕРИИ ЗА ОЦЕНКА  И  КЛАСИРАНЕ НА КАНДИДАТИТЕ

Комисията оценява офертите по критерия - НАЙ-НИСКА ЦЕНА 

           Кандидатът, чиято предложена цена е най – ниска ще бъде определен за изпълнител на поръчката.
             В случай че двама или повече кандидати са предложили еднакви цени, комисията извършва класирането между тях чрез жребий. 

             Не се отваря пликът с надпис "Предлагана цена" на кандидат, който е отстранен от по-нататъшно участие в открития конкурс. Предложения, подадени в плик "Предлагана цена", които не отговарят на предварително обявените от възложителя критерии, не участват в класирането.

 Комисията съставя протокол за разглеждането, оценяването и класирането на кандидатите, който се предава на възложителя за утвърждаване заедно с цялата документация, събрана в хода на провеждането на открития конкурс. Заседанията на комисията до изготвянето на протокола са публични.

ХІ. : РАЗМЕР, НАЧИН, МЯСТО, СРОК И УСЛОВИЯ ЗА ВНАСЯНЕ НА ГАРАНЦИЯТА ЗА УЧАСТИЕ В ПРОЦЕДУРАТА И ГАРАНЦИЯ ЗА ИЗПЪЛНЕНИЕ НА ДОГОВОРА ЗА ВЪЗЛАГАНЕ НА ДЕЙНОСТИТЕ
1. Кандидатът представя гаранция за участие, а определеният за изпълнител представя гаранция за изпълнение.

1.1 Размер, начин, място, срок и условия за внасяне на гаранцията за участие в процедурата.

а) Гаранцията за участие е абсолютна сума в размер на 5% от общата стойност на позицията.
б) Гаранцията за участие се представя единствено под формата на парична сума, внесена по сметка на Възложителя, съответно Община Велинград -IBAN: BG65RZBB91553320010530 BIG: RZBBBGSF.
  (в) Съответният вносен документ (копие или оригинал) се прилага към комплекта от изискуми документи за участие в процедурата.

1.1.1 Възложителят освобождава гаранциите за участие на:

а) отстранените кандидати и на участниците, които не са класирани на първо или второ място, в срок 3 работни дни след изтичането на срока за обжалване на заповедта на възложителя за определяне на изпълнител;
б) класираните на първо и на второ място – след сключването на договора за възлагане на дейности.

1.1.2 Възложителят задържа гаранциите за участие, когато кандидат в процедурата:

а) оттегля предложението си (офертата) след изтичането на срока за подаването й;

б) обжалва заповедта на възложителя за определяне на изпълнител – до решаване на спора с влязло в сила решение;

в) е определен за изпълнител, но не изпълни задължението си да сключи договор за възлагане на дейностите – предмет на услугата.

1.1.3 При прекратяване на процедурата гаранциите на всички участници се освобождават в срок 3 работни дни след влизането в сила на заповедта за прекратяване.

1.1.4 Възложителят освобождава гаранциите без да дължи лихви за периода, през който средствата законно са престояли при него.

1.2 Условия и размер на гаранцията за изпълнение на договора за възлагане на дейности от участника, определен за изпълнител на услугата:
а) Гаранцията за изпълнение на услугата е абсолютна сума в размер на 5% от общата стойност достигната след проведената процедура за възлагане изпълнението на дейностите от услугата в позицията, и се определя съгласно чл. 29, ал. 3 от „Наредбата за дейностите в горите”.
б) Гаранцията за изпълнение се представя преди сключването на договора за възлагане на дейности и е безусловна предпоставка за това събитие, съгласно чл. 35, ал. 5, т. 2 от „Наредбата за дейностите в горите”.
в) Гаранцията за изпълнение се представя в една от следните форми:

- парична сума, внесена по сметка на Община Велинград -IBAN: BG65RZBB91553320010530 BIG: RZBBBGSF
- банкова гаранция, учредена в полза на Възложителя.

Размерът на гаранцията за изпълнение  на договора е сума в размер на 5%  от достигнатата цена по договора, като гаранцията за участие се трансформира в гаранция за изпълнение, като при необходимост Община Велинград връща разликата.
Когато, гаранцията за изпълнение е представена под формата на банкова гаранция, учредена в полза на Община Велинград, безусловна и неотменяема в оригинал, издадена от български банки, тя се представя в оригинал при сключване на договора за възлагане на дейности.

Когато кандидатът представя банкова гаранция, в нея следва да е посочено, че тя се освобождава след изрично писмено известие от Възложителя, съгласно чл.30, ал.2 от „Наредбата»

г) Изпълнителят избира сам формата на гаранцията за изпълнение.
Условията и сроковете за задържане или освобождаване на гаранцията за изпълнение се уреждат в договора за възлагане на дейности, съгласно чл. 33 и при условията на чл. 36, ал. 3 от „Наредбата за дейностите в горите”.

XIІ. ОСНОВАНИЯ ЗА НЕДОПУСКАНЕ ИЛИ ОТСТРАНЯВАНЕ НА КАНДИДАТИТЕ ОТ УЧАСТИЕ В ПРОЦЕДУРАТА 

Комисията взема решение за недопускане или отстраняване на кандидат от участие в процедурата във всички случаи, когато: 

1.  Депозираната оферта е постъпила след изтичане на определените срокове за представяне на оферти; 

2. При откриване на процедурата се установи, че липсва легитимно представителство на кандидат, представил документи за участие в процедурата; 

3. Се установи,че кандидатът не е представил някой от изискуемите от Възложителя документи; 

4. Се установи, че за кандидатът са налице обстоятелства по чл.18, ал.1, т.3 от „Наредбата“; 

5. Се установи, че представената оферта е непълна или не отговаря на предварително обявените от възложителя условия.

6. Се установи, че представената оферта не отговаря на условията на чл.19 от Наредбата – не е подадена в запечатан непрозрачен плик, няма посочване на името на кандидата, адреса за кореспонденция, вкл. телефон, факс, e-mail адрес, номера на обекта за който се кандидатства, пликът не съдържа отделен запечатан непрозрачен плик “Предлагана цена” с посочено върху него име на кандидата и обекта, за който се кандидатства и др.

След разглеждането и проверката за допустимост на подадените оферти, комисията отваря пликовете с надпис ”Предлагана цена” (ценовите предложения) на допуснатите кандидати. 

Пликовете с надпис ”Предлагана цена” (ценовите предложения) на отстранените от участие кандидати не се отварят.


XIIІ.СКЛЮЧВАНЕ НА ДОГОВОР

Органът, открил процедурата за провеждане на открития конкурс, сключва писмен договор за възлагане извършването на добив на дървесина за съответния обект с определения в заповедта изпълнител. 

Договорът задължително включва всички предложения на кандидата в хода на проведения конкурс, въз основа на които е определен за изпълнител. 

Договорът се сключва в 7-дневен срок от влизането в сила на заповедта за определяне на изпълнител, или от издаването на заповедта за определяне на изпълнител, когато е допуснато предварително изпълнение. 

При отказ на кандидата, определен за изпълнител, да сключи договор в определения по-горе срок, органът, открил конкурса, предлага сключване на договор на кандидата, класиран на второ място. 

Договор не се сключва с участник, определен за изпълнител, който в 7-дневния срок за сключване на договор не представи: 

1.Удостоверение от органите на Националната агенция за приходите, че кандидатът няма парични задължения към държавата, установени с влязъл в сила акт на компетентен държавен орган.
       2.Свидетелство за съдимост на физическото лице или членовете  на управителните органи на търговеца; 

Размерът на гаранцията за изпълнение  на договора е сума в размер на 5%  от достигнатата цена по договора, като гаранцията за участие се трансформира в гаранция за изпълнение, като при необходимост Община Велинград връща разликата.
Договорът не се сключва и с кандидат, определен за изпълнител,  за който се  установи че има парични задължения към Община Велинград, установени с влязъл в сила акт на компетентен държавен орган. 

Гореизброените документи следва да са валидни към датата на подписването на договора и се представят в оригинал или заверено от участника копие. 

При представяне на заверено копие участникът представя и оригинала за сравнение. 
Информация и лице за контакти: Алекс Бошнаков– тел. 0889404091.
